Peter Kenilorea

Peter Kenilorea (Takatala, Malaita, 1943ko maiatzaren 23a – Honiara, 2016ko otsailaren 24a) Salomon Uharteetako lehen ministroa izan zen 1978tik 1981era eta 1984tik 1986ra.

Hegoaldeko Itsasoetako Eliza Ebanjelikoko irakasle prestakuntza jaso zuen eta Salomon Uharteetako Kristau Elkartearen sortzaileetako bat izan zen. Salomon Uharteetako Alderdi Batua sortzen ere lagundu zuen.

1976an diputatu hautatu zuten eta Ministro Nagusi bihurtu zen. Erresuma Batuaren independentziara zuzendu zuen herrialdea 1978an, eta lehen ministro izan zen 1978tik 1981era eta 1984tik 1986ra. Kanpo Arazoetako ministro ere izan zen 1988tik 1989ra eta 1990etik 1993ra.

Malaita eta Isatabu uharteetako milizien arteko gatazka konpontzeko ezarritako Bake Kontseiluko kide izan zen. 2001etik 2010era herrialdeko parlamentuko presidente izan zen.

Kategoria:Salomon Uharteetako lehen ministroak
Kategoria:Britainiar Inperioko Ordena
Kategoria:Erresuma Batuko Kontseilu Pribatuko kideak